Աննա Աստի

Աննա Աստի (նաև Anna Asti; իսկ. անունը ՝ Աննա Ձյուբա (), ), ուկրաինացի երգչուհի։ Artik & Asti  խմբի նախկին մենակատար։

Կենսագրություն

1990—2006․ Մանկություն և երիտասարդություն 
Աննա Անատոլիևնա Ձյուբան ծնվել է 1990 թվականի հունիսի 24-ին Ուկրաինայի Չերկասի քաղաքում։

Դպրոցն ավարտելուց հետո հոր հանձնարարությամբ ընտրել է <<Իրավագիտություն>> մասնագիտությունը։ Համալսարանում ուսանելու տարիներին նա աշխատել է որպես իրավաբան և դիմահարդար։

2007—2021․ կարիերայի սկիզբը, Artik & Asti, բիզնես 
2007 թվականին ընկերոջ հետ բաժանվելուց հետո սկսեց գրել իր առաջին ստեղծագործությունները։

2010 թվականին պրոդյուսեր Արտյոմ Ումրիխինը «Караты» խմբից հեռանալուց հետո որոշեց ստեղծել նոր երաժշտական ​​նախագիծ ՝ Artik & Asti։ Համացանցում նա պատահաբար հանդիպեց  Աննա Ձյուբայի ձայնագրություններին և առաջարկեց նրան համագործակցել։ Կիևի երաժշտական ​​ստուդիայում նրանք ձայնագրեցին իրենց առաջին համատեղ ստեղծագործությունը՝ «Антистресс», որն այնքան էլ հաջող չէր, բայց հաջորդ «Моя последняя надежда» ստեղծագործությունը արագ աճ ունեցավ։

2013 թվականին խումբը թողարկեց իր դեբյուտային «#РайОдинНаДвоих» ալբոմը, որը ձայնագրելուց հետո նրանք Կիևից տեղափոխվեցին Մոսկվա։ «Здесь и сейчас» երկրորդ ստուդիական ալբոմի թողարկումից հետո երաժշտական ​​խումբն էլ ավելի մեծ հանրաճանաչություն է ձեռք բերել, մասնավորապես, սկավառակը ճանաչվել է 2015 թվականի տարվա ռուսական ալբոմ՝ ըստ «[[Яндекс Музыка|Музыки]]» աուդիո ծառայության , ինչպես նաև զբաղեցրել է իններորդ հորիզոնականը ռուսալեզու iTunes-ի ամենաշատ ներբեռնված ալբոմների վարկանիշում։

Բայց Artik & Asti-ի համար ամենահաջող աշխատանքը Արտյոմ Կաչերի հետ համատեղ «Грустный дэнс»-ն  էր, որն ունեցավ ավելի քան երկու միլիոն ռադիոհեռարձակում և հետագայում զետեղվեց «7» ալբոմի առաջին մասում։

2020 թվականին՝ «7» ալբոմի երկրորդ մասի թողարկումից հետո, Աստին բացեց իր գեղեցկության սրահը՝ «3.33 by ASTI» անունով։

2021 թվականի նոյեմբերի 2-ին Արթիկը հայտարարեց Artik & Asti խմբից երգչուհի Աստիի հեռանալու մասին։ Խումբն իր գործունեությունը շարունակեց այլ կազմում։ Խմբից հեռանալուց ի վեր Ձյուբան սկսել է իր անհատական ​​կարիերան։

2022․ անհատական կարիերա, «Феникс» 
2021 թվականի վերջին երգչուհին ներկայացրեց իր անհատական ​​ ANNA ASTI նախագիծը։ 2022 թվականի հունվարի 14-ին նա թողարկեց իր դեբյուտային «Феникс» սինգլը և տեսահոլովակը, դառնալով Universal Music Russia լեյբլի արտիստ, սակայն նույն թվականի մարտին, Ռուսաստանի դեմ պատժամիջոցների պատճառով լեյբլի փակումից հետո, նա իր հետագա կատարումներն սկսեց թողարկել мета-лейбл-ում, որի դիստրիբյուտորը ZVONKO digital-ն է  ։ ANNA ASTI մետապիտակի առաջին սինգլը Ֆիլիպ Կիրկորովի հետ «Хобби»համագործակցությունն էր, որը թողարկվել է 2022 թվականի ապրիլի 29-ին։

2022 թվականի հունիսի 3-ին արտիստը թողարկեց իր «По барам» երգը ։ Հունիսի 11-ին նկարահանվեց «По барам»-ը ։

2022 թվականի հունիսի 24-ին՝ ի պատիվ նրա ծննդյան 32-ամյակի, թվային հարթակներում հրապարակվեց երգչուհու «Феникс» դեբյուտային ստուդիական ալբոմը, որն ընդգրկում էր 11 երգ, որոնցից երեքը («Феникс», «Хобби» и «По барам») ավելի վաղ արդեն հրատարակվել էին որպես սինգլներ։

2022 թվականի հուլիսի 2-ին Աննա Աստին ներկայացրեց «ANNA ASTI SHOP» առցանց խանութը KING MEDIA GROUP-ի հետ համատեղ՝ վաճառելով Աննայի աշխատանքների հետ կապված ապրանքներ։

2022 թվականի հոկտեմբերի 21-ին երգչուհին ներկայացրեց իր «Ночью на кухне» երգը։

2022 թվականի դեկտեմբերին նա ստացավ իր մենակատար կարիերայի առաջին մրցանակը «Տարվա երգ» փառատոնում։

2022 թվականի դեկտեմբերի 23-ին Աննա Աստին թողարկեց Նինա Բրոդսկայայի «Звенит январская вьюга» երգի շապիկը, որը դարձավ ТНТ -ի «Ճակատագրի ինքնահեգնանք» ֆիլմի սաունդթրեքը։

Անձնական կյանք

Ընտանիք 
Հայրը՝ Անատոլիյ Ձյուբան սրճարանների ցանցի սեփականատեր է ։ Մայրը՝ Թամարա Իվանովնա Ձյուբան դպրոցում կարի դասընթացների ուսուցչուհի է։ Աննայի ծնողները երիտասարդ տարիներին երգել են երաժշտական ​​խմբում, բայց ոլորտում մեծ հաջողությունների չեն հասել։ Երգչուհին մեծ քույր ունի։

2020 թվականի դեկտեմբերին ամուսնացել է բիզնեսմեն Ստանիսլավ Յուրկինի հետ ։

Հասարակական դիրք 
2022 թվականի մարտին նա քննադատության ենթարկվեց ուկրաինական լրատվամիջոցների կողմից։ Նրանց կարծիքով, Աննա Աստին լուռ աջակցություն է ցույց տալիս Պուտինի ռեժիմին։

Քննադատություն 
InterMedia առցանց հրատարակության գրախոս Ալեքսեյ Մաժաևը 2022 թվականի մայիսի 8-ին Աննա Աստիի և Ֆիլիպ Կիրկորովի «Хобби» համատեղ երգի վերաբերյալ իր գրախոսության մեջ նշել է, որ հաշվի առնելով երգի հետաքրքիր գաղափարը, միևնույն է ինչ-որ բան այստեղ սխալ է։ Քննադատը մեղեդին չհիշվող է անվանել։ Ստեղծագործությունը գնահատվել է 10-ից 6։ Ինչպես նաև Մաժաևը  «По барам» սինգլի իր ակնարկում նշել է երգի նմանությունը  Artik & Asti երգերի ոճին։ Բացի երգչուհու սինգլների քննադատությունից, Աստիի դեբյուտային «Феникс»  ալբոմը նույնպես քննադատության է ենթարկվել Մաժաևի կողմից։ Քննադատելով ալբոմի բովանդակությունը՝ նա նշել է, որ «Повело» և «Сорри» ստեղծագործությունները լավ հեռանկարներ ունեն, բայց ինքը չի հասկանում Կիրկորովի հետ «Հոբբի» դուետի հանրաճանաչությունը։ Մաժաևը նշել է, որ ալբոմը պարունակում է բազմակողմանի երգեր՝ սկսած հաստատակամ հիփ-հոփից «Моей птичке (Intro)»-ում, ավարտած «Летаю» լիրիկական դանդաղ երգով և ինքնակենսագրական «Анечке (Bonus track)» -ով։

Բացի Աննայի մենակատար գործունեության վերաբերյալ քննադատական ​​ակնարկներից, նա նաև ենթարկվել է հանրային դատապարտման։ Այդ թվում՝ ուկրաինացի երգչուհի Սվետլանա Լոբոդայի նախկին պրոդյուսեր Նատելլա Կրապիվինայի կողմից։ Կրապիվինան մեղադրել է Աստիին Լոբոդայի կերպարը փոխառելու մեջ, ինչպես նաև անդրադարձել է երգչուհու արտաքին տեսքին․ «Մի վայրկյան ես մտածեցի, որ դա Լոբոդան է, բայց ոչ։ Այս ուկրաինացի երգչուհի Աննա Աստին հիանալի ընտելացել է իր կերպարին։ Սվետա, դու կլոնավորվեցիր»,- ասել է Կրապիվինան Asti-ի մասին ZHARA Music Awards 2022-ից։ Բացի այդ, Կրապիվինան հրապարակել է կադր, որում Աննա Աստին նկարվում է Ֆիլիպ Կիրկորովի հետ՝  նկարը մեկնաբանելով․ <<Թեթևակի գիրացած Լոբոդան առեղծվածային անծանոթի հետ նկարում>>։

Սկավառակագրություն

Ստուդիային ալբոմներ

Սինգլներ

Մասնակցությունը որպես հյուր

Քավըր տարբերակներ

Տեսահոլովակներ

Տուրեր 
 «Феникс» (2022)

Մրցանակներ և առաջադրումներ

Ծանոթագրություններ 
 Մեկնաբանություններ

 Աղբյուրներ

Հղումներ 
 annaasti.shop